דר זוזובסקי

דר זוזובסקי (נולדה ב-24 בפברואר 1991) היא שחקנית ודוגמנית ישראלית. זוזובסקי נולדה בתל אביב, להורים צברים ממוצא פולני וצ'כוסלובקי. אביה שרון הוא עורך דין, ואמה עינת היא מעצבת פנים. גדלה ברמת השרון עם אחיה הצעיר. בילדותה הדריכה בשבט "נוה מגן" של תנועת הצופים בעיר הולדתה. בוגרת תיכון אלון ברמת השרון במגמת תיאטרון (2009). זוזובסקי התנדבה לשנת שירות, ואחריה התגייסה לצה"ל בתור צלמת של להקות צבאיות. היא למדה בקורסים "משחק מול מצלמה" בסדנאות הבמה, ולקחה שיעורים פרטיים אצל גל זייד. היא מיוצגת בסוכנות השחקנים והאומנים זוהר יעקובסון. זוזובסקי השתתפה בפרסומות רבות לחברות ישראליות שונות, בהן שופרסל ו-TNT. היא שיחקה בהצגה "יהודי זקן בלונדינית" מאת אמנדה סטרס, שביימה אלינור אגם בן-דוד. בין השנים 2012–2016 היא גילמה את דמותה של נטלי קליין למשך שלוש עונות בסדרת הילדים והנוער "החממה" בניקלודיאון של yes. בשנת 2013 החלה לגלם את דמותה של נועה דנון בסדרת המתח "בני ערובה" ששודרה בערוץ 10. באותה שנה החלה לשחק בסדרת הפשע של HOT "פצועים בראש" בתפקיד נוהר שיף. באפריל 2014 השתתפה במופע "החממה Live" יחד עם חברי הסדרה. בנוסף דגמנה במגזין האיטלקי "קוסמופוליטן". באוגוסט 2014 גילמה את חזי, האקרית בצבא, בעונה השלישית של דרמת הפשע היומית "נויורק" ב-yes. בחודשים אוקטובר עד נובמבר, דגמנה בקמפיין של רשת האופנה הישראלית "קסטרו", לצידו של עומר דרור ולצידה של לירז דרור. ב-2015 שימשה דר כפרזנטורית של חברת הנעליים הישראלית "Scoop". בנוסף באותה שנה, הובילה את קמפיין "fix girl" לנערות של רשת ההלבשה הישראלית "Fix". בשנת 2015 שיחקה בסרט הקומי "איביזה", בתור רונה. ביולי אותה השנה, החלה להוביל קמפיין בתור הפרנזטורית של משקאות "ספרינג" מבית יפאורה-תבורי. השתתפה גם במופע של "החממה" לשנת 2015. בנוסף, גילמה בתפקיד אורח את עופרי בסדרה הדרמה הקומית "החדש של עומרי גורדון" בערוץ 2 בזכיינית קשת. במרץ 2016 החלה לשחק בסדרה הקומית לילדים של ניקלודיאון אצל yes, "מיסטר צ'יפס". החל מאפריל 2016 הפכה זוזובסקי לאחת הפרזנטוריות של חברת "קסטרו". במאי 2016 זוזובסקי נבחרה לדוברת בישראל של "מייבלין ניו יורק". חזרה לשחק בעונה השנייה של הסדרה "פצועים בראש". ב-2017 זוזובסקי שיחקה בעונה השנייה של סדרת הדרמה-הרומנטית בערוץ 2 של קשת ושל אסי עזר "להיות איתה", בתור עדן אבירם / דניאלה אלטמן. באותה שנה נודע כי תשחק בעונה השלישית של הסדרה "שכונה" בערוץ ניקלודיאון למנויי הוט, שעלתה לשידור ב-2018. ביולי 2018 החלה לשחק בסדרה המשפטית "פמת"א" בערוץ כאן 11, בתפקיד יערה שדה. באותה שנה שיחקה בסרט האמריקאי "פאפא", לצד דריל האנה, מישה ברטון ואן-מרגרט. ב-2019 שיחקה בסדרת הדרמה התקופתית של yes ושל יואב גרוס, "פאנץ'" בתפקיד שלי. בשנים 2020–2021 שיחקה בסדרת הילדים והנוער הקומית בערוץ זום למנויי הוט "צפוף" בתור אריאל הבת, חברתו החדשה של דניאל הבן. בשנת 2018 דווח בתקשורת כי לוהקה לסרט הביוגרפי מבית היוצר של בארי לוינסון, "השורד", המגולל את סיפורו האמיתי של הארי האפט שאולץ להתאגרף כדי להמשיך לחיות במהלך השואה. הסרט יצא לאקרנים ב-2021. בסרט זה, השחקן האמריקאי ממוצא יהודי בן פוסטר מגלם את דמותו של האפט. ביוני 2022 לוהקה להפקה בינלאומית "A Beautiful Imperfection" של הבמאי ההולנדי מיכיאל ואן הרפ.[דרוש מקור][מפני ש...] בשנת 2023 שיחקה בתפקיד הנשי הראשי בסדרת הדרמה-הרומנטית הנועזת של הדס בן ארויה "קורדרוי" בהוט, ועל תפקידה בתור דניאל בסדרה זו זכתה בפרס[דרוש מקור] המשחק הטוב ביותר בפסטיבל "Canneseries" שהתקיים בקאן. בהמשך אותה שנה, שיחקה גם בסדרה האימה "מלאך משחית" בכאן 11. בשנת 2024 גילמה את עדן בסרטו של יונתן דקל, "צ'קאאוט". הייתה בזוגיות עם הזמר והשחקן לי בירן מ-2014 עד מאי 2016. מדיה וקבצים בנושא דר זוזובסקי בוויקישיתוף דר זוזובסקי, ברשת החברתית פייסבוק דר זוזובסקי, ברשת החברתית אקס (טוויטר) דר זוזובסקי, ברשת החברתית אינסטגרם דר זוזובסקי, במיזם "אישים" לתיעוד היצירה הישראלית דר זוזובסקי, במסד הנתונים הקולנועיים IMDb (באנגלית) דר זוזובסקי, באתר "אידיבי", מאגר הידע העברי לקולנוע ישראלי ועולמי לורי שטטמאור, דר זוזובסקי: הכוכבת הכי לוהטת שאתם לא מכירים, באתר Xnet‏, 28 בינואר 2013 מלי זיידמן, כוכבת "פצועים בראש": אין לי חיי אהבה, באתר nrg‏, 22 ביוני 2013 רן בוקר, דר זוזובסקי: "לא מתפרעת, לא מחנכת", באתר ynet, 28 באוגוסט 2014 נעמה ברקן, דר זוזובסקי: "אני לא שוללת עירום", באתר ynet, 4 במרץ 2015 הדס בשן, "תמיד יהיו גברים שיורידו אותך", באתר mako‏, 20 בינואר 2016 איתי סגל, הדר הגדול הבא, באתר ynet, 3 ביוני 2016 אדם סרור‏, דר זוזובסקי: "אני לא בזוגיות", באתר וואלה, 11 באוגוסט 2016 מלי זיידמן, דר זוזובסקי יוצאת לכבוש את העולם: "מאמינה בעצמי, יש לי את הרעב", באתר Xnet‏, 1 בדצמבר 2016 מירי בן־דוד ליוי, "החיים שלי לא תמיד זוהרים", באתר "ידיעות אחרונות", 26 בספטמבר 2017 אפרת וכטל, ‏פשוט להיות אני, באתר ‏מאקו‏, 6 בינואר 2022 זוהר יעקובסון ייצוג והפקה בע"מ, דר זזובסקי, באתר https://www.zohar-agency.com/ גיל משעלי, ‏בלה: דר זוזובסקי מככבת בקוסמופוליטן איטליה, באתר ‏מאקו‏, 3 באפריל 2014 יש לנו סקופ: הדוגמנית דר זוזובסקי תפרסם נעליים(הקישור אינו פעיל, 23.1.2019) קרן יעקובי, דר זוזובסקי לוהטת בהלבשה תחתונה, באתר ynet הדוגמנית דר זוזובסקי תהיה הפרזנטורית של ספרינג, באתר אייס, 15 ביולי 2015 יפעת הללי אברהם, ‏הגיוס ממשיך: דר זוזובסקי מצטרפת לקסטרו, באתר ‏מאקו‏, 6 באפריל 2016 [תובל שפיר ודר זוזובסקי חוזרים לסדרות הנוער http://www.frogi.co.il/bidur-tv/21422.html], באתר פרוגי "Ben Foster to Star in Boxing Drama". Variety films. נבדק ב-18 במרץ 2016. {{cite web}}: (עזרה) דר זוזובסקי ולי בירן נפרדו, באתר וואלה, 24 במאי 2016